ORDE do 28 de xullo de 1998 pola que se autoriza definitivamente a implantación dos ciclos formativos de grao superior Hixiene bucodental e Próteses dentais da familia profesional de Sanidade ó centro privado Centro de Formación Profesional Sanitex de Vigo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/09/1998

Examinado o expediente instruído por instancia do titular do Centro de Formación Profesional Sanitex de Vigo, no que se solicita autorización para podér imparti-los ciclos formativos de grao superior Hixiene bucodental e Próteses dentais da familia profesional de Sanidade.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Pontevedra, que se remite cos informes correspondentes.
Vistos a Lei 1/1990, do 3 de outubro (BOE do 4), de ordenación xeral do sistema educativo, Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Real decreto 777/1998 (BOE do 8 de maio) polo que se desenvolven determinados aspectos da ordenación da formación profesional no ámbito do sistema educativo, Real decreto 537/1995 (BOE do 2 de agosto) polo que se establece o título de técnico superior en Hixiene bucodental, Real decreto 541/1995 (BOE do 15 de agosto) polo que se establece o título de técnico superior en Próteses dentais, Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 (DOG do 15 de decembro) que o desenvolve.
Considerando que concorren no expediente os requisitos esixidos nas disposicións vixentes para poder acceder ó solicitado.
Esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Autoriza-lo centro para poder imparti-los ciclos formativos que se relacionan no anexo da presente orde.
Segundo.-Antes do inicio das ensinanzas que se autorizan, a Delegación Provincial da Consellería de Educación e Ordenación Universitaria, logo de informe da Inspección Educativa, aprobará expresamente a relación de persoal que impartirá docencia no dito centro.
Terceiro.-O centro que pola presente orde se autoriza deberá cumpri-la norma básica da edificación NBE-CPI/1996, de condicións de protección contra incendios nos edificios, aprobada por Real decreto 2177/1996, do 4 de outubro (BOE do 29). Todo isto sen prexuízo de que teñan que cumprirse outros requisitos esixidos pola normativa municipal ou autonómica.
Cuarto.-Queda o centro obrigado ó cumprimento da lexislación vixente e a solicita-la oportuna revisión cando teña que modificarse calquera dos datos que sinala a presente orde.
Santiago de Compostela, 28 de xullo de 1998.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Vigo.
Denominación específica: Centro de Formación Profesional Sanitex.
Titular: Héctor Juan Lobaina Maresma.
Ensinanzas que se autorizan:
1 ciclo formativo de grao superior Hixiene bucodental da familia profesional de Sanidade (1 unidade).
1 ciclo formativo de grao superior Próteses dentais da familia profesional de Sanidade (2 unidades).
8251